
SKLEPI

213. seje sveta Nacionalne agencije Republike Slovenije za kakovost v visokem šolstvu, ki je potekala v četrtek, 22. maja 2025, s pričetkom ob 13. uri v prostorih agencije in prek videokonferenčne povezave.

Ad 4 Pritožbe in odločitve pritožbene komisije

Ad 4.1

Ad 4.1.1	Nova univerza in članice - zavrženje vlog za podaljšanje akreditacije članic univerze


5.SKLEP:
Svet Nacionalne agencije Republike Slovenije za kakovost v visokem šolstvu pošlje pritožbe pritožbeni komisiji v pristojno odločanje.

Ad 4.1.2	Bioekonomika 2. st. (UL BF)

6.SKLEP:
Svet Nacionalne agencije Republike Slovenije se seznani s pritožbo Univerze v Ljubljani, vloženo preko pooblaščenca, odvetnika Tadeja Kovačiča, zoper odločbo sveta agencije št. 6033-15/2024/11 z dne 23. 4. 2025, in jo v pristojno reševanje posreduje pritožbeni komisiji.

Ad 4.1.3	Energetika 3. st. (UM FE)

7.SKLEP:
Svet Nacionalne agencije Republike Slovenije za kakovost pošlje pritožbo Univerze v Mariboru pritožbeni komisiji v pristojno odločanje.


Ad 5	Zagotavljanje kakovosti

Ad 5.1	

Ad 5.1.1	Šolski center Srečka Kosovela Sežana, Višja strokovna šola

8.SKLEP:
Svet Nacionalne agencije Republike Slovenije za kakovost v visokem šolstvu meni, da Šolski center Srečka Kosovela Sežana, Višja strokovna šola, izpolnjuje standarde kakovosti, določene z Merili za zunanjo evalvacijo višjih strokovnih šol.


Ad 5.2	

Ad 5.2.1	IBS Mednarodna poslovna šola Ljubljana

9. SKLEP:
1. Svet Nacionalne agencije Republike Slovenije za kakovost v visokem šolstvu podaljša akreditacijo IBS Mednarodni poslovni šoli Ljubljana za obdobje treh let. 
2. Visokošolski zavod mora v roku dveh let od dokončnosti odločbe odpraviti naslednje večje pomanjkljivosti oz. neskladnosti: 
· razviti strokovno in znanstveno-raziskovalno dejavnost na področju poslovnih ved in izsledke objavljati v relevantnih strokovnih znanstvenih publikacijah pod lastnim imenom (afiliacijo) ter vključevati študente v ustrezne projekte glede na stopnjo študijskih programov; 
· skleniti zanko kakovosti tako, da se v institucionalno in programsko samoevalvacijo vključijo tudi zunanji deležniki, ter pripraviti akcijski načrt z jasno opredelitvijo ukrepov, odgovornimi osebami ter časovnim rokom izvedbe ukrepov; 
· v samoevalvacijska poročila vključiti evalvacijo vseh področij, navedenih v Merilih za akreditacijo, kar bo omogočilo spreminjanje in posodabljanje vseh področij visokošolskega zavoda, kakor tudi študijskih programov;
· izvajati samoevalvacijo študijskih programov. Potrebno je sprejeti ukrepe in opredeliti načine v internih aktih zavoda, s katerimi se bo zagotovilo spreminjanje in posodabljanje študijskih programov;
· študijske programe izvajati v skladu z akreditiranim stanjem ter upoštevati obseg akreditiranih kontaktnih ur. 
3. Visokošolski zavod mora v dveh mesecih od dokončnosti odločbe izdelati načrt za odpravo ugotovljenih neskladnosti oziroma večjih pomanjkljivosti. Načrt mora vsebovati ukrepe in z njimi povezane naloge za odpravo neskladnosti oziroma večjih pomanjkljivosti, nosilce za izvedbo ukrepov in nalog ter natančne roke za njihovo izvedbo, pri čemer mora visokošolski zavod upoštevati rok, določen v 2. točki tega izreka. 
4. Visokošolski zavod mora agencijo v obdobju do ponovne evalvacije sproti obveščati o opravljenih nalogah iz načrta. 
5. Stroški v postopku so breme agencije.


Ad 5.3	

Ad 5.3.1	Univerza Alma Mater Europaea

11.SKLEP:
Postopek za akreditacijo spremembe visokošolskega zavoda Univerza Alma Mater Europaea za uvedbo dislocirane enote v Celovcu se ustavi. 

12.SKLEP:
1. Svet Nacionalne agencije Republike Slovenije za kakovost v visokem šolstvu akreditira spremembo visokošolskega zavoda Univerza Alma Mater Europaea, in sicer uvedbo dislocirane enote na Dunaju na naslovu Kölblgasse 8 in Albertgasse 48.
2. Stroški v znesku 1.602,59 evrov so breme agencije.


Ad 5.4	

Ad 5.4.1	Fizika in astrofizika 2. st. (UNG FN)



13.SKLEP:
1. Svet agencije se z ugotovitvami skupine strokovnjakov v končnem poročilu, ki je bilo pripravljeno v postopku evalvacije magistrskega študijskega programa Fizika in astrofizika Fakultete za naravoslovje Univerze v Novi Gorici, v celoti strinja. Te so razvidne na vseh področjih presoje Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20 in 82/20 – popr., 44/21 in 23/23; v nadaljevanju: Merila za akreditacijo), tako na področjih notranjega zagotavljanja in izboljševanja kakovosti študijskega programa ter spreminjanja in posodabljanja študijskega programa kot tudi na področju izvajanja študijskega programa. 
2. Svet agencije visokošolskemu zavodu priporoča, da priporočila strokovnjakov upošteva pri samoevalvaciji študijskega programa, kar naj bo razvidno tudi iz samoevalvacijskih poročil, ter o tem v roku dveh let od prejema tega dopisa poroča o napredku v skladu z 49.a členom Meril za akreditacijo.
3. Ker je svet agencije v postopku evalvacije vzorca študijskih programov ugotovil tudi večje pomanjkljivosti oziroma neskladnosti, visokošolskemu zavodu priporoča, da le-te odpravi na način da: 
· ustrezno obvesti vse deležnike o izvajanju načrtovanih nalog ali o ugotovitvah in rezultatih samoevalvacije študijskega programa; 
· spremeni pripravo samoevalvacijskega poročila, saj se velik del poročila prepisuje iz leta v leto, kar vzbuja pomisleke glede temeljitosti evalvacije in dejanskega izvajanja izboljšav. Hkrati nekatere trditve v samoevalvacijskem poročilu ne odražajo trenutnega stanja. 
· sklene zanko kakovosti, saj trenutno ocene predhodno neuspešnih ali neizvedenih ukrepov ne vodijo do konkretnih novih ukrepov in nalog, s katerimi bi ponovno izvedli in izmerili učinkovitost teh ukrepov ter predvidi dolgoročno merljive cilje/strategije 
· posodobi reference/bibliografije visokošolskih učiteljev v učnih načrtih; 
· posreduje jasne informacije o študijskem programu na spletnih straneh ter s spletne strani odstrani neveljavne učne načrte. 
4. O izvedenih ukrepih za odpravo ugotovljenih večjih pomanjkljivosti oziroma neskladnosti pod točko 3 mora visokošolski zavod v poročilu o napredku pisno obvestiti agencijo v roku dveh let od prejema tega dopisa ter v roku treh mesecev od prejema tega dopisa pripraviti akcijski načrt za njihovo odpravo in ga poslati agenciji. 
5. V kolikor visokošolski zavod v poročilu o napredku agencije v določenem roku pisno ne bo obvestil o izvedenih ukrepih za odpravo ugotovljenih večjih pomanjkljivosti oziroma neskladnosti ali bo svet agencije presodil, da izvedeni ukrepi za odpravo ugotovljenih večjih pomanjkljivosti oziroma neskladnosti iz poročila o napredku niso zadostni, primerni oziroma ustrezni bo svet agencije skladno z a51.t členom Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US, 54/22 – ZUPŠ-1, 100/22 – ZSZUN in 102/23) odločil o izvedbi izredne evalvacije študijskega programa.
6. Prav tako bo svet agencije lahko o izvedbi izredne evalvacije študijskega programa odločil tudi, če bo po pregledu akcijskega načrta iz prejšnjega odstavka presodil, da ta ni primeren oziroma zastavljen tako, da bo mogoče ugotovljene večje pomanjkljivosti oziroma neskladnosti odpraviti v roku, ki ga je določil svet agencije.


Ad 5.5	

Ad 5.5.1	 Fakulteta za organizacijske študije v Novem mestu


14.SKLEP:
1. Svet agencije se seznani s poročilom o napredku, ki ga je v zvezi s podanimi priporočili sveta v postopku podaljšanja akreditacije Fakultete za organizacijske študije v Novem mestu poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren. 
2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.


Ad 5.6	

Ad 5.6.1	Razredni pouk 2. st. EMAG (UP PEF)


15.SKLEP:
1. Svet agencije se seznani s poročilom o napredku, ki ga je v zvezi s podanimi priporočili sveta agencije v postopku akreditacije enovitega magistrskega študijskega programa Razredni pouk Pedagoške fakultete Univerze na Primorskem poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta agencije primeren glede na to, da se študijski program še ne izvaja. 
2. Poročilo o napredku in ugotovitev sveta agencije o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija obvesti visokošolski zavod o prvih treh točkah izreka.


Ad 5.6.2	Zgodnje učenje in poučevanje 3. st. (UP PEF)


16.SKLEP:
1. Svet agencije se seznani s poročilom o napredku, ki ga je v zvezi s podanimi priporočili sveta v postopku vzorčne evalvacije doktorskega študijskega programa Zgodnje učenje in poučevanje Pedagoške fakultete Univerze na Primorskem poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren. 
2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.


Ad 5.7	Imenovanje skupin strokovnjakov

Ad 5.7.1	Trajnostni management 2 st. (VŠTR)

17. SKLEP:
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo skupnega poročila o izpolnjevanju meril za akreditacijo magistrskega študijskega programa Trajnostni management Visoke šole za trajnostni razvoj, samostojnega visokošolskega zavoda, v sestavi: 
2. Skupina strokovnjakov pripravi skupno poročilo po področjih presoje iz 6. člena Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20, 82/20 – popr., 44/21 in 23/23; v nadaljevanju: Merila za akreditacijo), in sicer standardih kakovosti iz 17. in 18. člena Meril za akreditacijo, ter ga predloži svetu agencije do 22. 8. 2025. 
3. Skupina strokovnjakov pripravi poročilo na podlagi vloge s prilogami, druge zahtevane dokumentacije in ogleda prostorov, v katerih bo visokošolski zavod izvajal predlagani študijski program, če je ta potreben zaradi popolne ugotovitve dejanskega stanja. 
4. Skupina strokovnjakov po presoji utemeljenosti morebitnih pripomb vlagatelja v enem mesecu od prejema pripomb pripravi končno poročilo, v katerem se opredeli do vseh pripomb vlagatelja.


Ad 5.7.2	Informatika in menedžment 1 st. VS (DOBA)


18.SKLEP:
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo skupnega poročila o izpolnjevanju meril za akreditacijo visokošolskega strokovnega študijskega programa Informatika in menedžment DOBA Fakultete za uporabne poslovne in družbene študije Maribor, v sestavi: 
2. Skupina strokovnjakov pripravi skupno poročilo po področjih presoje iz 6. člena Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20, 82/20 – popr., 44/21 in 23/23; v nadaljevanju: Merila za akreditacijo), in sicer standardih kakovosti iz 17. in 18. člena Meril za akreditacijo, ter ga predloži svetu agencije do 22. 8. 2025. 
3. Skupina strokovnjakov pripravi poročilo na podlagi vloge s prilogami, druge zahtevane dokumentacije in ogleda prostorov, v katerih bo visokošolski zavod izvajal predlagani študijski program, če je ta potreben zaradi popolne ugotovitve dejanskega stanja. 
4. Skupina strokovnjakov po presoji utemeljenosti morebitnih pripomb vlagatelja v enem mesecu od prejema pripomb pripravi končno poročilo, v katerem se opredeli do vseh pripomb vlagatelja.

Ad 5.7.3	Delovna terapija 2 st. (FZAB)


19.SKLEP:
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo skupnega poročila o izpolnjevanju meril za akreditacijo magistrskega študijskega programa Delovna terapija, Fakulteta za zdravstvo Angele Boškin, v sestavi: 
2. Skupina strokovnjakov pripravi skupno poročilo po področjih presoje iz 6. člena Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20, 82/20 – popr., 44/21 in 23/23; v nadaljevanju: Merila za akreditacijo), in sicer standardih kakovosti iz 17. in 18. člena Meril za akreditacijo, ter ga predloži svetu agencije do 22. 8. 2025. 
3. Skupina strokovnjakov pripravi poročilo na podlagi vloge s prilogami, druge zahtevane dokumentacije in ogleda prostorov, v katerih bo visokošolski zavod izvajal predlagani študijski program, če je ta potreben zaradi popolne ugotovitve dejanskega stanja. 
4. Skupina strokovnjakov po presoji utemeljenosti morebitnih pripomb vlagatelja v enem mesecu od prejema pripomb pripravi končno poročilo, v katerem se opredeli do vseh pripomb vlagatelja.


Ad 5.7.5	Biofarmacevtsko inženirstvo 1 st. VS (UL FFA)*


20.SKLEP:
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo skupnega poročila o izpolnjevanju meril za akreditacijo visokošolskega strokovnega študijskega programa »Biofarmacevtsko inženirstvo« Fakultete za farmacijo Univerze v Ljubljani v sestavi:
2. Skupina strokovnjakov pripravi skupno poročilo po področjih presoje iz 6. člena Meril za akreditacijo, in sicer standardih kakovosti iz 17. in 18. člena Meril za akreditacijo, ter ga predloži svetu agencije do 22. 8. 2025. 
3. Skupina strokovnjakov pripravi poročilo na podlagi vloge s prilogami, druge zahtevane dokumentacije in ogleda prostorov, v katerih bo visokošolski zavod izvajal predlagani študijski program, če je ta potreben zaradi popolne ugotovitve dejanskega stanja.



Ad 5.7.6	Zahteva za izločitev strokovnjaka - prostori na Krumperku

21.SKLEP:
1. Zahteva stranskih udeležencev za izločitev skupine strokovnjakov iz postopka podaljšanja univerzitetnega študijskega programa Kmetijstvo - zootehnika Biotehniške fakultete Univerze v Ljubljani se zavrne.
2. Stroški v tem postopku niso nastali.


Ad 5.7.7 in 5.7.8	Laboratorijska biomedicina 2. st. (UL FFA); Laboratorijska biomedicina 1. st. UNI (UL FFA)

22. SKLEP:
1. Svet Nacionalne agencije Republike Slovenije za kakovost v visokem šolstvu v skupino strokovnjakov za pripravo evalvacijskega poročila v postopku vzorčne evalvacije univerzitetnega študijskega programa Laboratorijska biomedicina in magistrskega študijskega programa Laboratorijska biomedicina Fakultete za farmacijo Univerze v Ljubljani namesto ….imenuje ….
2. Skupina strokovnjakov za pripravo poročila v novi sestavi je: 
3. Skupina strokovnjakov opravi obisk visokošolskega zavoda in v enem mesecu po obisku pripravi evalvacijsko poročilo ter ga predloži svetu agencije do 22. 8. 2025. 
4. Evalvacijsko poročilo vsebuje presojo izpolnjevanja meril po področjih presoje in standardih kakovosti za vzorčno evalvacijo študijskega programa. Skupina strokovnjakov ga pripravi na podlagi presoje samoevalvacijskega poročila visokošolskega zavoda, vloge s prilogami in morebitne druge dokumentacije, ki jo zahteva na obisku visokošolskega zavoda, ter ugotovitev na obisku. 
5. Skupina strokovnjakov v 1 mesecu od prejema morebitnih pripomb visokošolskega zavoda pripravi končno evalvacijsko poročilo, v katerem se opredeli do vseh pripomb.


Ad 5.8

Ad 5.8.1	Ukinitev študijskih programov na Univerzi v Mariboru

23.SKLEP:
1. Svet se seznani z dopisom, v katerem Univerza v Mariboru agencijo obvešča o ukinitvi: 
· študijskega programa za izpopolnjevanje Specializacija znanj iz davčnega prava, 
· univerzitetnega študijskega programa Razredni pouk in 
· magistrskega študijskega programa Razredni pouk Univerze v Mariboru,
ki ga svet šteje kot zahtevo za prenehanje akreditacije. 
2. Akreditacija navedenim študijskim programom preneha: 
· študijski program za izpopolnjevanje Specializacija znanj iz davčnega prava Pravne fakultete Univerze v Mariboru: 22. 4. 2025.
· univerzitetni študijski program Razredni pouk Pedagoške fakultete Univerze v Mariboru: 1. 10. 2029, 
· magistrski študijski program Razredni pouk Pedagoške fakultete Univerze v Mariboru: 1. 10. 2033.


Ad 5.9

Ad 5.9.1 in 5.9.2	Primerjalno korporacijsko upravljanje 3. st. (EMUNI univerza) in Primerjalno poslovno pravo 2. st. (EMUNI univerza)

24.SKLEP:
1. Postopek akreditacije magistrskega študijskega programa Primerjalno poslovno pravo Evro-sredozemske univerze se ustavi.
2. Postopek akreditacije doktorskega študijskega programa Primerjalno korporacijsko upravljanje Evro-sredozemske univerze se ustavi.
3. Stroški v znesku 2.725,50 evrov so breme agencije.


Ad 6	Predlogi

Ad 6.1	Predlog za izredno evalvacijo – AVA


25.SKLEP:
Svet Nacionalne agencije Republike Slovenije za kakovost v visokem šolstvu ne uvede izredne evalvacije Akademije za vizualne umetnosti Ljubljana.

